turjo4nis/wikipedia-bn-dump-20250701 huggingface dataset:
দি ইংলিশ টিচার

দি ইংলিশ টিচার (ইংরেজি: The English Teacher) হল ভারতীয় লেখক আর. কে. নারায়ণের একটি উপন্যাস। এটি ১৯৪৫ সালে প্রকাশিত হয়। এই উপন্যাসটি স্বামী অ্যান্ড ফ্রেন্ডস্‌ (১৯৩৫), দ্য ব্যাচেলর অফ আর্টস্‌ (১৯৩৭) ও দি ইংলিশ টিচার উপন্যাসত্রয়ীর তৃতীয় উপন্যাস।

এই উপন্যাসকে নারায়ণ তাঁর স্ত্রী রাজামকে উৎসর্গ করেছিলেন। এটি শুধুমাত্র একটি আত্মজীবনীমূলক উপন্যাসই নয়, বরং এতে নারায়ণের অনুভূতির গভীরতাও প্রকাশিত হয়েছে। এই উপন্যাসের কাহিনিটি কৃষ্ণ নামে এক ইংরেজি শিক্ষকের জীবনের অভিজ্ঞতা এবং তাঁর অন্তরের শান্তি ও আত্মবিকাশ লাভের কাহিনি।

কাহিনি সারাংশ
কৃষ্ণ অ্যালবার্ট মিশন কলেজের এক ইংরেজি শিক্ষক। তাঁর জীবন খুবই সাধারণ ও একঘেঁয়ে। কিন্তু যেদিন তাঁর স্ত্রী সুশীলা ও তাঁর মেয়ে লীলা তাঁর সঙ্গে থাকতে আসেন, সেদিন থেকে তাঁর জীবনধারা পরিবর্তিত হয়ে যায়। তাঁদের দেখভালের দায়িত্ব এসে পড়ে কৃষ্ণের উপর। কৃষ্ণ একজন যথার্থ স্বামী হওয়ার চেষ্টা করেন এবং পরিবারের দায়দায়িত্ব নিতে শেখেন। তিনি অনুভব করেন, তাঁর জীবন খানিকটা ভালো হয়েছে এবং বুঝতে পারেন যে, কলেজে পড়ানোর চেয়েও জীবনে অনেক কিছু শেখার আছে। একদিন তাঁরা নতুন বাড়ির সন্ধানে যান। একটি নোংরা শৌচাগারে যাওয়ার পর সুশীলা টাইফয়েডে আক্রান্ত হন। কয়েক সপ্তাহ তিনি শয্যাশায়ী থাকেন। সুশীলার অসুস্থতার সময় কৃষ্ণ ভাবতেন যে, সুশীলা সেরে উঠবেন। কিন্তু সুশীলা মারা যান। কৃষ্ণ ভেঙে পড়েন। তিনি আত্মহত্যার চিন্তাও করেন। কিন্তু মেয়ে লীলার কথা ভেবে আত্মহত্যা করতে পারেন না। কিছুদিন পরে তিনি এক অজ্ঞাতপরিচয় ব্যক্তির চিঠি পান। সেই চিঠি থেকে তিনি বুঝতে পারেন, সুশীলা তাঁর সঙ্গে যোগাযোগ রেখেছেন এবং তিনি কৃষ্ণের সঙ্গে দেখা করতে চান। কৃষ্ণ আনন্দিত হন। সেই অজ্ঞাতপরিচয় ব্যক্তিটি আধ্যাত্মিক জগতে সুশীলার সঙ্গে তাঁর যোগাযোগের মাধ্যম হয়ে দাঁড়ান। লীলা স্কুলে ভর্তি হয়। সেখানে কৃষ্ণের সঙ্গে স্কুলের প্রধান শিক্ষকের আলাপ হয়। তিনি সজ্জন ব্যক্তি। নিজস্ব পদ্ধতিতে তিনি ছাত্রছাত্রীদের নীতিশিক্ষা দেন ও তাদের খুব যত্ন করেন। কিন্তু তিনি নিজের পরিবারবর্গের দিকে নজর দেন না। একদিন এক জ্যোতিষী তাঁকে জানায় যে, তিনি মারা যাবেন। তাই তিনি পরিবারবর্গকে ত্যাগ করেন। কিন্তু জ্যোতিষীর কথা সত্যি হয় না। প্রধান শিক্ষকের মাধ্যমে কৃষ্ণ আনন্দের যাত্রাপথটি চিনতে পারেন। ধীরে ধীরে তিনি নিজেই সুশীলার সঙ্গে যোগাযোগ করার পথটি জেনে ফেলেন।

প্রকাশনা
চিকাগোর ইউনিভার্সিটি অফ চিকাগো প্রেস থেকে ১৯৮০ সালে এই বইটি পুনঃপ্রকাশিত হয়। এছাড়াও বিভিন্ন দেশে এই বইটির সংস্করণ প্রকাশিত হয়েছে। মিচিগান স্টেট কলেজ প্রেস থেকে ১৯৫৩ সালে বইটি গ্রেটফুল টু লাইফ অ্যান্ড ডেথ নামে প্রকাশিত হয়।

তথ্যসূত্র

১৯৪৫-এর উপন্যাস
আত্মজীবনীমূলক উপন্যাস
আর. কে. নারায়ণের উপন্যাস
ভারতীয় ইংরেজি ভাষার উপন্যাস
উইলিয়াম এডিস

উইলিয়াম এডিস (১৭৩৪- ১৮০৮) ছিলেন একজন ইংরেজ উদ্যোক্তা যাকে প্রথম টুথব্রাশের আবিষ্কর্তা বলে বিশ্বাস করা হয়। ১৭৮০ খ্রিষ্টাব্দে তিনি এটি তৈরী করেন। 

এডিসের জন্ম ইংল্যান্ডে ১৭৩৪ সালে, সম্ভবত ক্লেরকেনওয়েল, লন্ডনে।

আবিষ্কার কাহিনী ও মৃত্যু 
১৭৭০ সালে এডিসকে দাঙ্গার কারণে কারাবরণ করতে হয়। তিনি যখন কারাগারে ছিলেন, লম্বা হাতলওয়ালা ঝাড়ু দিয়ে মেঝে পরিষ্কার করতে দেখেন। তিনি চিন্তা করলেন একই পদ্ধতিতে দাঁতও পরিষ্কার করা যেতে পারে। তখন বিভিন্ন চূর্ণ দাঁত মাজার কাজে ব্যবহার করা হত, তিনি চিন্তা করলেন চূর্ণ ততটা কার্যকর নয় আর একে উন্নয়ন করা উচিত। অবশেষে তিনি তার রাতের খাবার থেকে ছোট প্রাণীর হাড় সংরক্ষণ করলেন। সেটায় ছোট ছোট ফুটো করলেন আর প্রহরীর মাধ্যমে কিছু প্রাণীর লোম জোগাড় করলেন। লোমগুলো গুচ্ছাঁকারে বেঁধে হাড়ের মাঝে করা গর্ত দিয়ে ঢুকিয়ে দিলেন, আঠা দিয়ে সেঁটে দিলেন। তৈরী হয়ে গেল তার প্রকল্প।

এবার চিন্তাকে বড় করার পালা। জেল থেকে ছাড়া পাবার পর, তিনি টুথব্রাশ তৈরির ব্যবসা শুরু করলেন। ব্যবসা বাড়তে লাগল, দ্রুতই ধনী হয়ে উঠলেন উইলিয়াম এডিস। তিনি ১৮০৮ সালে মৃত্যুবরণ করেন, তার ব্যবসা তার বড় ছেলে উইলিয়ামের ঘাড়ে ন্যস্ত হয়। এমন করে পারিবারিক মালিকানায় ১৯৯৬ সাল পর্যন্ত চলেছে এই টুথব্রাশের ব্যবসা।  বর্তমানে Wisdom নামে এই কোম্পানি যুক্তরাজ্যে বছরে ৭০ মিলিয়ন টুথব্রাশ তৈরি করে। 

১৮৪০ সালের মধ্যে ইংল্যান্ড, ফ্রান্স, জার্মানি এবং জাপানে টুথব্রাশ তৈরির প্রচলন হয়ে যায়।

তথ্যসূত্র 

১৭৩৪-এ জন্ম
১৮০৮-এ মৃত্যু
ইংরেজ উদ্ভাবক
অলিম্পিকে ইথিওপিয়া

ইথিওপিয়া ১৯৫৬ সালে প্রথম অলিম্পিক গেমসে অংশগ্রহণ করে এবং তারপর থেকে তিনটি গেমস (১৯৭৬, ১৯৮৪ ও ১৯৮৮ গেমস) বাদে সকল গ্রীষ্মকালীন অলিম্পিক গেমসে অংশ নিয়েছে। ইথিওপিয়া শীতকালীন অলিম্পিক গেমসে প্রথম অংশগ্রহণ করে ২০০৬ সালে।

ইথিওপিয়ান ক্রীড়াবিদগণ সর্বমোট ৪৫টি পদক জিতেছে, যার সবকটি অ্যাথলেটিকে। তবে শীতকালীন অলিম্পিক গেমসে কোন পদক জিতেনি।

ইথিওপিয়ান অলিম্পিক কমিটি ১৯৪৮ সালে গঠিত হয় এবং ১৯৫৪ সালে আন্তর্জাতিক অলিম্পিক কমিটির স্বীকৃতি লাভ করে।

পদক তালিকা

গ্রীষ্মকালীন গেমস অনুযায়ী পদক

শীতকালীন গেমস অনুযায়ী পদক

ক্রীড়া অনুযায়ী পদক

বহিঃসংযোগ 
 
 
 
 

 
ইথিওপিয়ায় ক্রীড়া
ভারতীয় অন্তর্দেশীয় জলপথ কর্তৃপক্ষ

ভারতীয় অন্তর্দেশীয় জলপথ কর্তৃপক্ষ () ভারতে জলপথে পরিবহন ব্যবস্থার উন্নয়নে ও দেখভাল করার জন্য ভারতের পরিবহন মন্ত্রকের অধীনস্থ একটি সরকারী সংস্থা। ভারতে মোট জলপথেরর দৈর্ঘ্য ১৪,৫০০ কিলোমিটার; যার দেখভাল করে এই ভারতীয় অন্তর্দেশীয় জলপথ কর্তৃপক্ষ (IWAI)। ভাঅজক-এর সদরদপ্তর উত্তরপ্রদেশের নোয়ডাতে অবস্থিত।

ইতিহাস 
ভারত সরকার ২৬ অক্টোবর ১৯৮৬ সালে ভারতের বিভিন্ন অন্তর্দেশীয় জলপথগুলির উন্নতি এবং দেশে জলপথে পরিবহনে উৎসাহ যোগানের জন্য ভারতীয় অন্তর্দেশীয় জলপথ কর্তৃপক্ষ নামক সংস্থাটির স্থাপনা করে। কর্তৃপক্ষ প্রাথমিকভাবে নৌপরিবহন মন্ত্রণালয় এবং সড়ক পরিবহন মন্ত্রক থেকে প্রাপ্ত অনুদানে জাতীয় জলপথ উন্নয়ন এবং অন্তর্দেশীয় জলপথ টার্মিনাল অবকাঠামো রক্ষণাবেক্ষণের জন্য প্রকল্প পরিচালনার দায়িত্ব পায়। এর সদরদপ্তর উত্তরপ্রদেশের নোয়ডাতে অবস্থিত। এছাড়াও কর্তৃপক্ষের আঞ্চলিক দপ্তর কলকাতা, গৌহাটি, পাটনা, ও কোচিতে অবস্থিত; এবং এলাহাবাদ, ভাগলপুর, বারানসি, ফারাক্কা ও কোল্লামে উপ-দপ্তর অবস্থিত।

বাজেট 
২০১০ সাল পর্যন্ত ভারতের জলপথগুলির পেছনে  টাকা খরচ করা হতো।

পরিচালক 
অমিতাভ বর্মা বর্তমানে কর্তৃপক্ষের চেয়ারম্যান।

জাতীয় জলপথসমূহ 
নিম্ননোক্ত তথ্য নাব্য জলপথ পাওয়া, পরিসংখ্যান ও কর্মসূচি বাস্তবায়ন মন্ত্রণালয় দ্বারা কম্পাইল উপর ভিত্তিক। ২৫ কিমি ন্যূনতম দৈর্ঘ্য ১০১টি জলাশয়ে পতিত হলে তাকে জাতীয় জলপথ হিসেবে ঘোষণা করা হয়

জাতীয় জলপথ ১

 এলাহাবাদ–হলদিয়া গঙ্গা–ভাগীরথী–হুগলি নদী দিয়ে
 স্থাপন =  অক্টোবর ১৯৮৬।
 দৈর্ঘ্য = ১৬২০ কিমি।
 নির্দিষ্ট টার্মিনাল = হলদিয়া, BISN (কলকাতা), পাকুড়, ফারাক্কা, সাহেবগঞ্জ ও পাটনা।
 অনির্দিষ্ট টার্মিনাল = হলদিয়া, কলকাতা, ডায়মন্ড হারবার, কাটওয়া, ত্রিবেণী, বহরমপুর, জঙ্গিপুর, ভাগলপুর, সেমারিয়া, দড়িগঞ্জ, বালিয়া, গাজীপুর, বারানসি, চুনার ও এলাহাবাদ
 পণ্যসম্ভার গতিবিধি' = ৩ মিলিয়ন টোন

জাতীয় জলপথ ২

 সাদিয়া — ধুবড়ি  ব্রহ্মপুত্র নদ দিয়ে।
 স্থাপন =  সেপ্টেম্বর ১৯৮৮।
 Length = ৮৯১ কিমি
 নির্দিষ্ট টার্মিনাল = পাণ্ডু.
 অনির্দিষ্ট টার্মিনাল =  ধুবড়ি, যোগীঘোপা, তেজপুর, শিলঘাট, ডিব্রুগড়, জামগুড়ি, বোগিবিল, সাখোয়া ও সাদিয়া
 পণ্যসম্ভার গতিবিধি = ২ মিলিয়ন টোন

জাতীয় জলপথ ৩

 Kottapuram-Kollam stretch of the West Coast Canal, Champakara Canal and Udyogmandal Canal.
 Estd =  February 1993
 Length = 205 km
 Fixed terminals = Aluva, Vaikom, Kayamkulam, Kottappuram, Maradu, Cherthala, Thrikkunnapuzha, Kollam and Alappuzha
 Cargo Movement = 1 million tonne

জাতীয় জলপথ ৪

 Kakinada–Pondicherry stretch of canals and the Kaluvelly Tank, Bhadrachalam – Rajahmundry stretch of River Godavari and Wazirabad – Vijayawada stretch of River Krishna.
 Estd = November 2008
 Length = 1095 km

জাতীয় জলপথ ৫

 তালচর–ধমরা stretch of the ব্রাহ্মণী নদী, দিয়ে গেওঁখালি - চারবাতিয়া পূর্ব তট খালের, দিকে। চারবাতিয়া–ধমরা মাতাই নদী নদী দিয়প এবং and the মঙ্গলগুড়ি - পারাদ্বীপ সোজা মহানদী বদ্বীপের দিকে।
 স্থাপন = নভেম্বর ২০০৮
 দৈর্ঘ্য = ৬২৩ কিমি

জাতীয় জলপথ ৬

 স্থাপন দৈর্ঘ্য' = ১২১ কিমি

আরও দেখনু 
ভারতের পরিবহন ব্যবস্থা
জলপথ
জাতীয় জলপথ আইন, ২০১৫

তথ্যসূত্র 

ভারতের নৌপরিবহন
১৯৮৬-এ প্রতিষ্ঠিত সরকারি সংস্থা
ভারতের নিয়ন্ত্রক সংস্থা
ভারতের জলপথ
ভারতের অন্তর্দেশীয় জলপথসমূহ

ভারতে, জলপথ কর্তৃপক্ষের দ্বারা পরিচালিত/অধীনে মোট ১৪,৫০০ কিমি গুরুত্বপূর্ণ জলপথ আছে, যে গুলির প্রায় ৫৫% প্রাত্যহিক ব্যবহার হয়।

ভারতের জলপথগুলিতে জাহাজ, বার্জ বা দেশী মেশিনওয়ালা নৌকা দ্বারা বার্ষিক প্রায় ৪৪ মিলিয়ন টোন পণ্যসম্ভার একস্থান থেকে আরেক স্থানে আনা-নেওয়া করা হয়।

জাতীয় জলপথ ১

এলাহাবাদ–হলদিয়া জলপথ যা গঙ্গা–ভাগীরথী–হুগলি নদী দ্বারা সংযুক্ত। এর দৈর্ঘ্য মোট ১৬২০ কিলোমিটার; এবং এটি সরকারী ভাবে ১৯৮৬ সালে জাতীয় জলপথ ১ (NW-1) হিসেবে ঘোষিত।

জাতীয় জলপথ ২

সাদিয়া–ধুবড়ি, ব্রহ্মপুত্র নদে ৮৯১ কিমি দৈর্ঘ্যসম্পন্ন জলপথ; যা ১৯৮৮ সালে জাতীয় জলপথ ২ (NW-2) হিসেবে ঘোষিত।

জাতীয় জলপথ ৩

কোল্লাম–কোট্টপুরম জলপথ যা  পশ্চিম তট খাল, চম্পাকারা ও উদ্যোগমমণ্ডল খালে বিস্তৃত। এর দৈর্ঘ্য ২০৫ কিমি এটি ১৯৯৩ সালে জাতীয় জলপথ ৩ (NW-3) হিসেবে সরকারী মর্যাদা পায়।

জাতীয় জলপথ ৪

কাকিনাড়া–পোন্ডিচেরী জলপথ stretch of canals and Kaluvelly tank, Bhadrachalam–Rajahmundry stretch of River Godavari and Wazirabad–Vijayawada stretch of River Krishna। এই জলপথের দৈর্ঘ্য ১০৯৫ কিমি। এটি সরকারী ভাবে ২০০৮ সালে  জাতীয় জলপথ  ৪ (NW-4) হিসেবে ঘোষিত হয়।

জাতীয় জলপথ ৫ 

তালচর–ধমরা জলপথ গেঁওখালি–চারবাতিয়া দিয়ে সোজা পূর্ব উপকূলীয় খালের দিকে ও চারবাতিয়া–ধমরা মাতাই ও মহানদীর মহনার দ্বারা সংযুক্ত। এর মোট দৈর্ঘ্য ৬২০ কিমি এবং এটি ২০০৮ সালে জাতীয় জলপথ ৫ (NW-5) হিসেবে সরকারী নামে ঘোষিত হয়।

জাতীয় জলপথ ৬

Lakhipur-Bhanga stretch of 121 km of the Barak River is the 6th waterway. It will result in unified development of the waterways for shipping and navigation and transportation of cargo to the North Eastern Region particularly in the states of Assam, Nagaland, Mizoram, Manipur, Tripura and Arunachal Pradesh. It was accepted as National Waterway in January 2013 by Union Cabinet.

তথ্যসূত্র

বহিঃসংযোগ
 পিআইবি

জ
ভারতের ভূগোল
দ্বিতীয় নেপোলিয়ন

নেপোলিয়ন ফ্রাসোয়া চার্লস জোসেফ বোনাপার্ট (২০ মার্চ ১৮১১ - ২২ জুলাই ১৮৩২), প্রিন্স ইম্পেরিয়াল, রোমের রাজা, ১৮১৪ থেকে অস্ট্রীয় আদালতে ফ্রাঞ্জ নামে পরিচিত, ১৮১৮ থেকে রেইচস্টেডের ডিউক নামে পরিচিত, ফরাসি সম্রাট নেপোলিয়ন বোনাপার্ট ও তার দ্বিতীয় স্ত্রী অস্ট্রিয়ার মারি লুইসের পুত্র ছিলেন।

নেপোলিয়ান যখন ৪ এপ্রিল ১৮১৪ সিংহাসন ত্যাগ করেন, তখন তিনি সম্রাট হিসেবে তার ছেলের নাম দেন। কিন্তু জোট অংশীদাররা নেপোলিয়নের উত্তরাধিকারী হিসেবে তার পুত্রকে স্বীকার করতে অস্বীকার করে। এইজন্য নেপোলিয়ন কয়েকদিন পরে নিঃশর্তভাবে পদ থেকে অবসর নিতে বাধ্য হয়। যদিও দ্বিতীয় নেপোলিয়ন আসলে ফ্রান্স শাসন করেনি, তবে তার বাবার পতনের পর তিনি সংক্ষিপ্তভাবে ফরাসি সাম্রাজ্যের নামমাত্র শাসক হয়েছিলেন। যখন তার খুড়তুত ভাই লুই-নেপোলিয়ন বোনাপার্ট ১৮৫২ সালে দ্বিতীয় ফরাসি সাম্রাজ্য গড়ে পরবর্তী সম্রাট হন, তিনি দ্বিতীয় নেপোলিয়নের সংক্ষিপ্ত রাজত্ব স্বীকার করে নিজেকে তৃতীয় নেপোলিয়ন নাম দেন।

তথ্যসূত্র 

১৮১১-এ জন্ম
১৮৩২-এ মৃত্যু
যক্ষ্মায় মৃত্যু
প্রথম ফরাসি সাম্রাজ্য
সম্রাটের পুত্র
রাজপুত্র
ফরাসি রোমান ক্যাথলিক
ডিব্রুগড়

ডিব্রুগড় আসামের অন্যতম বৃহৎ শহর ও ডিব্রুগড় জেলার সদর শহর। ডিব্রুগড় আসামের পূর্বে এবং অরুণাচল প্রদেশের সীমান্তে অবস্থিত। ডিব্রুগড় ভারতের চা নগরী নামে পৃথিবী বিখ্যাত। ডিব্রুগড় আসামের রাজধানী গৌহাটি থেকে ৩৪৯ কিলোমিটার উত্তর-পূর্বে অবস্থিত।

নামকরণ ও ইতিহাস 
ডিব্রুগড় নামটি অসমীয়ার দুটি শব্দ 'ডিব্রু' (ডিবারু-একটি নদীর নাম) ও 'গড়' (অর্থ-প্রাচীর বা কেল্লা) মিলে গঠিত হয়েছে। একসময় অহম রাজত্বকালে ডিবারু নদীর তীরে একটি কেল্লা ছিলো এর কারণেই এই নামের উৎপত্তি।

কাঠামো

পরিচালনা

জনতাত্ত্বিক

অর্থনীতি

জলবায়ু
Dibrugarh has a humid subtropical climate (Köppen climate classification Cwa) with extremely wet summers and relatively dry winters.

বহিঃসংযোগ 

 ডিব্রুগড় জেলা তথ্যক্ষেত্র
 ডিব্রুগড় বিশ্ববিদ্যালয় তথ্যক্ষেত্র

তথ্যসূত্র

আসামের শহর ও নগর
হিন্দুধর্ম থেকে বৌদ্ধধর্মে ধর্মান্তরিত ব্যক্তিবর্গের তালিকা

এই নিবন্ধটি হল হিন্দুধর্ম থেকে বৌদ্ধধর্মে ধর্মান্তরিত ব্যক্তিবর্গের তালিকা।

বি. আর. আম্বেডকর (১৮৯১–১৯৫৬), দলিত বৌদ্ধ আন্দোলনের প্রথম যুগের নেতা। হিন্দুধর্ম থেকে ধর্মান্তরিত হন।
অশোক (খ্রিস্টপূর্ব২৭৭–২৩২ অব্দ), মৌর্য সম্রাট। প্রাচীন যুগে হিন্দুধর্ম থেকে বৌদ্ধধর্মে ধর্মান্তরিত হন।
অশ্বঘোষ (?৮০–?১৫০ খ্রিষ্টাব্দ), ভারতীয় বৌদ্ধ দার্শনিক ও কবি।
বালচন্দ্রন চুল্লিক্কডু (জন্ম ১৯৫৭), কেরল রাজ্যের মালয়ালম ভাষার কবি।
জগদীশ কাশ্যপ (১৯০৮–১৯৭৬),  বৌদ্ধ ভিক্ষু।
লক্ষ্মণ মানে (জন্ম ১৯৪৯), দলিত কবি ও সমাজকর্মী।
উদিত রাজ (১৯৫৮), ভারতীয় সমাজকর্মী ও বৌদ্ধ তার্কিক।
রাহুল সাংকৃত্যায়ন (১৮৯৩–১৯৬৩), হিন্দি লেখক ও অনুবাদক।
আইওথি থাস (১৮৪৫–১৯১৪), সিদ্ধা অনুশীলনকারী ও দ্রাবিড়ীয় আন্দোলনের নেতা।
লেনিন রঘুবংশী (জন্ম ১৯৭০) হিন্দু উচ্চবর্ণে জাত সমাজকর্মী ও পিপল’স ভিজলেন্স কমিটি অন হিউম্যান রাইটস্‌ (পিভিএইচআর)-এর অন্যতম প্রতিষ্ঠাতা সদস্য।

তথ্যসূত্র

 
ব
বৌদ্ধধর্ম
ধর্মান্তরিতদের তালিকা
মার্বেল কুনো ব্যাঙ

মার্বেল কুনো ব্যাঙ () হচ্ছে বুফো গণের একটি ব্যাঙের প্রজাতি। এদেরকে এশিয়ার ইরান, পাকিস্তান, আফগানিস্তান থেকে নেপাল অতিক্রম করে ভারতীয় পেনিনসুলার সমভূমি থেকে ১৮০০ মিটার উচ্চতায় পাওয়া যায়। এটি বিশেষভাবে ভারতীয় উপত্যকায় দেখা যায়।

বিস্তৃতি
আফগানিস্তান, বাংলাদেশ, ভারত, ইরান, নেপাল, ওমান, পাকিস্তান পর্যন্ত বিস্তৃত।

বর্তমান অবস্থা এবং সংরক্ষণ
বাংলাদেশের ২০১২ সালের বন্যপ্রাণী (সংরক্ষণ ও নিরাপত্তা) আইনের তফসিল ১ অনুযায়ী প্রজাতিটি সংরক্ষিত।

তথ্যসূত্র

বহিঃসংযোগ
 AmphibiaWeb

ভারতের ব্যাঙ
ব্যাঙের প্রজাতি
বাংলাদেশের ব্যাঙ
বাংলাদেশের উভচর
সন্ধ্যাকর নন্দী

সন্ধ্যাকর নন্দী বাংলার পাল শাসনামলের একজন প্রাচীন বাঙালি কবি। আনুমানিক ১০৮৪ সালে তার জন্ম। উত্তরবঙ্গের প্রাচীন নগরী পুন্ড্রবর্ধনের বৃহদ্বটু গ্রামে (এখন দক্ষিণ দিনাজপুর জেলার কুমারগঞ্জের বটুন গ্রামে) এক বাঙালি কায়স্থ পরিবারে তিনি জন্মগ্রহণ করেন। তার পিতামহের নাম পিনাক নন্দী এবং পিতার নাম প্রজাপতি নন্দী। তার পিতা পাল রাজা রামপালের রাজসভার যুদ্ধ ও শান্তী বিষয়ক মন্ত্রী ((সান্ধিবিগ্রহিক)) ছিলেন। তিনি রামচরিতম্ নামে একটি সংস্কৃত মহাকাব্য রাচনা করেন।  হরপ্রসাদ শাস্ত্রী তালপাতায় লেখা রামচরিতম্ পুঁথিটি আবিষ্কার করেন। কোলকাতার এশিয়াটিক সোসাইটির যাদুঘরে পুঁথিটি রক্ষিত আছে। চারটি পরিচ্ছেদে বিভক্ত সংস্কৃত ভাষায় রচিত এই কাব্যে যুগপৎ হিন্দু ধর্মের অবতার রামচন্দ্র এবং গৌড়ের রাজা রামপালের প্রশংসা বর্ণনা করা হয়েছে। পুঁথির শেষাংশে কবি তার আত্মপরিচয় লিপিবদ্ধ করেছেন।

মৃত্যু
আনুমানিক ১১৫৫ সালে তার মৃত্যু হয়।

আরও দেখুন
 গোকুলানন্দ গীতিস্বামী
 তুলসীদাস
 যতীন্দ্রমোহন বাগচী
 ব্রজেন্দ্র কুমার সিংহ
 বাণভট্ট
 ত্রিদিব মিত্র

বহিঃসংযোগ

তথ্যসূত্র 

১০৮৪-এ জন্ম
১১৫৫-এ মৃত্যু
ভারতীয় কবি
বাঙালি কবি
বাঙালি লেখক
মধ্যযুগীয় ভারতীয় কবি
বাঙালি পুরুষ কবি
স্বীকৃতিপ্রাপ্ত সকল স্তরের ক্রিকেটে ৫০,০০০ বা ততোধিক রান সংগ্রহকারী ব্যাটসম্যানদের তালিকা

নিচের তালিকায় স্বীকৃতিপ্রাপ্ত সকল স্তরের ক্রিকেটে (প্রথম-শ্রেণীর ক্রিকেট, লিস্ট এ ক্রিকেট, টুয়েন্টি২০) ব্যাটসম্যানদের সমগ্র খেলোয়াড়ী জীবনে ৫০,০০০ বা ততোধিক রান সংগ্রহ দেখানো হয়েছে।

এপ্রিল, ২০১৬ সাল পর্যন্ত মাত্র ১৬জন ব্যাটসম্যান বিশ্ব ক্রিকেট অঙ্গনে এরূপ অসম্ভব কীর্তিগাথা রচনা করতে পেরেছেন। তন্মধ্যে অধিকাংশ ক্রিকেটারই ইংল্যান্ড কিংবা ইংল্যান্ডের ঘরোয়া কাউন্টি ক্রিকেটে প্রতিনিধিত্ব করেছেন।

তালিকা 
নির্দেশিকা

 দেশ বলতে আন্তর্জাতিক ক্রিকেটে ব্যাটসম্যানের জাতীয় দলে প্রতিনিধিত্ব করাকে বুঝানো হয়েছে।
 খেলা বলতে ব্যাটসম্যানের সমগ্র খেলোয়াড়ী জীবনে অংশগ্রহণকৃত খেলার সংখ্যাকে বুঝানো হয়েছে।
 ইনিংস বলতে ব্যাটসম্যানের সমগ্র খেলোয়াড়ী জীবনে অংশগ্রহণকৃত খেলায় ইনিংস সংখ্যাকে বুঝানো হয়েছে।
 রান বলতে ব্যাটসম্যানের সমগ্র খেলোয়াড়ী জীবনে সংগৃহীত রান সংখ্যাকে বুঝানো হয়েছে।
 সর্বোচ্চ বলতে ব্যাটসম্যানের সমগ্র খেলোয়াড়ী জীবনে সেরা/সর্বোচ্চ রান সংগ্রহকে বুঝানো হয়েছে।
 গড় বলতে ব্যাটসম্যানের সমগ্র খেলোয়াড়ী জীবনে ব্যাটিং গড়কে বুঝানো হয়েছে।
 ১০০ বলতে ব্যাটসম্যানের শতকের সংখ্যাকে বুঝানো হয়েছে।
 ৫০ বলতে ব্যাটসম্যানের অর্ধ-শতকের সংখ্যাকে বুঝানো হয়েছে।

তথ্যসূত্র

বহিঃসংযোগ 

ক্রিকেটারদের তালিকা
গুজারিশ (চলচ্চিত্র)

গুজারিশ (;) হল ২০১০ সালে মুক্তিপ্রাপ্ত সঞ্জয় লীলা ভন্সালী পরিচালিত একটি হিন্দী চলচ্চিত্র ৷ এই চলচ্চিত্রে হৃতিক রোশন , ঐশ্বরিয়া রাই বচ্চন , আদিত্য রায় কাপুর প্রধান ভূমিকায় অভিনয় করেছেন  ৷  এই চলচ্চিত্র ১৯ নভেম্বর, ২০১০ সালে মুক্তি পায় ৷

কাহিনী
এই চলচ্চিত্রটি চিত্রায়িত করা হয়েছে ভারতের গোয়া শহরে ৷ ইথান মাসকিউরেনাস (হৃতিক রোশন) একজন মহান জাদুকর যে ১২ বছর আগে ম্যজিক শো তে এক দূর্ঘটনার শিকার হন ও তার সারা দেহ প্যরালাইসড হয়ে যায় ৷ তিনি ১২ বছর ধরে তার নিজের ঘরে এক খাটের উপর শয্যাশায়ী ৷ তিনি তার দেহকে নাড়াতে পারেন না ৷ সোফিয়া (ঐশ্বরিয়া রাই বচ্চন) ১২ বছর ধরে ইথানকে সেবা করেন ও দেখাশোনা করেন ৷ দুর্ঘটনার ১৪ বছর পর ইথান তার সমস্ত কষ্টের অবসানের জন্য ইথোনেশিয়া (স্বইচ্ছায় মৃত্যু) নামে একটি ব্যবস্থা গ্রহণ করেন এবং কোর্টে আবেদন করেন ৷ তার এই কাজে সাহায্য করেন তার উকিল বান্ধবী দেবানী দত্ত ৷ কিন্তু কোর্ট ঐ আবেদন নাকোচ করে দেয় ৷ তারপর ইথান তার মৃত্যুর পক্ষে ও বিপক্ষে রেডিওতে ভোট চাওয়া শুরু করেন ৷ এই ঘটনার পূর্বেই আবির্ভাব হয় ওমর সিদ্দিকীর(আদিত্য কাপুর)৷ শেষ পর্যন্ত কোর্ট এই মৃত্যুর বিপক্ষে রায় দেয় ৷

অভিনয়ে
ঐশ্বরিয়া রাই বচ্চন - সোফিয়া ডি'সুজা
হৃতিক রোশন - ইথান মাসকিউরেনাস
শেরনাজ প্যাটেল - দেবানি দত্ত
সুহেল শেথ - ড.নায়েক
আদিত্য রয় কাপুর - ওমর সিদ্দিকী
নাফিসা আলী - ইথানের মা

সংগীত

তথ্যসূত্র

বহিঃসংযোগ

২০১০-এর চলচ্চিত্র
ভারতীয় চলচ্চিত্র
ইংরেজি ভাষার চলচ্চিত্র
হিন্দি ভাষার চলচ্চিত্র
সঞ্জয় লীলা ভন্সালী পরিচালিত চলচ্চিত্র
Films about euthanasia
গোয়ায় ধারণকৃত চলচ্চিত্র
২০১০-এর দশকের প্রণয়ধর্মী নাট্য চলচ্চিত্র
ভারতীয় নাট্য চলচ্চিত্র
ভারতীয় প্রণয়ধর্মী নাট্য চলচ্চিত্র
Films about disability in India
জাদু ও জাদুকর বিষয়ক চলচ্চিত্র
গোয়ায় চিত্রায়িত চলচ্চিত্র
গোয়ার পটভূমিতে চলচ্চিত্র
স্পেনীয় চলচ্চিত্রের ভারতীয় পুনর্নির্মাণ
২০১০-এর দশকের হিন্দি ভাষার চলচ্চিত্র
ইউটিভি মোশন পিকচার্সের চলচ্চিত্র
২০১০-এর দশকের ইংরেজি ভাষার চলচ্চিত্র
রানী সরকার

রানী সরকার বা মোসাম্মৎ আমিরুন নেসা খানম (মৃ. ৭ জুলাই ২০১৮) ছিলেন একজন বাংলাদেশী চলচ্চিত্র অভিনেত্রী। তিনি ষাটের দশকে বাংলা চলচ্চিত্রে অভিনয় শুরু করেন। বাংলা চলচ্চিত্রে অবদানের স্বীকৃতিস্বরুপ বাংলাদেশ সরকার তাকে জাতীয় চলচ্চিত্র পুরস্কারের আজীবন সম্মাননা পুরস্কার প্রদান করে।

প্রাথমিক জীবন 
রানী সরকার বাংলাদেশের খুলনা বিভাগের সাতক্ষীরা জেলার কালীগঞ্জ থানার সোনাতলা গ্রামে জন্মগ্রহণ করেন। তার পিতার নাম সোলেমান মোল্লা এবং মাতার নাম আছিয়া খাতুন। তিনি সাতক্ষীরার সোনাতলা গ্রামের ইউপি স্কুল থেকে প্রাথমিক পাঠক্রম শেষ করেন। এরপর তিনি খুলনা করোনেশন গার্লস স্কুল থেকে মেট্রিক পাস করেন।

অভিনয় জীবন 
রানী সরকারের অভিনয় জীবন শুরু করেন ১৯৫৮ সালে বঙ্গের বর্গী মঞ্চনাটকের মাধ্যমে । এই বছরই তার চলচ্চিত্রে অভিষেক হয় এ জে কারদার পরিচালিত দূর হ্যায় সুখ কা গাঁও চলচ্চিত্রের মাধ্যমে। এরপর ১৯৬২ সালে বিখ্যাত চলচ্চিত্রকার এহতেশামুর রহমান পরিচালিত উর্দু চলচ্চিত্র চান্দাতে অভিনয় করেন । সেই ছায়াছবির পর থেকে তার পিতৃপ্রদত্ত নাম মেরীর বদলে নতুন নাম হয় রানী সরকার। চান্দা চলচ্চিত্রের সাফল্যের পর উর্দু ছায়াছবি তালাশ ও বাংলা ছায়াছবি নতুন সুর এ কেন্দ্রীয় নারী চরিত্রে অভিনয় করেন। এই ছায়াছবি দুটিও বেশ জনপ্রিয় হয়। এরপর তিনি প্রায় ২৫০টিরও বেশি চলচ্চিত্রে অভিনয় করেছেন।

মৃত্যু
রানী সরকার দীর্ঘদিন বার্ধক্যজনিত ছাড়াও পিত্তথলিতে পাথর, বাতজ্বর, জটিল কোলেলিথিয়েসিস রোগে ভুগে ২০১৮ সালের ৭ জুলাই ঢাকার ধানমন্ডি ইডেন মাল্টিকেয়ার হাসপাতালে ইউনিটে নিবিড় পরিচর্যা কেন্দ্রে (আইসিইউ) চিকিৎসাধীন অবস্থায় মৃত্যুবরণ করেন। তাকে ঢাকার আজিমপুর কবরস্থানে সমাহিত করা হয়।

চলচ্চিত্রের তালিকা 

 দূর হ্যায় সুখ কা গাঁও (১৯৫৮)
 চন্দা (১৯৬২)
 তালাশ (১৯৬৩)
 নতুন সুর (১৯৬৩)
 কাঁচের দেয়াল (১৯৬৩)
 সংগম (১৯৬৪)
 সুতরাং (১৯৬৪)
 বেহুলা (১৯৬৬)
 সাইফুল মূলক বদিউজ্জামান (১৯৬৭)
 নবাব সিরাজউদ্দৌল্লা (১৯৬৭)
 আনোয়ারা (১৯৬৭)
 বন্ধন
 ঘর ভাঙা ঘর
 কে তুমি
 ইস ধারতি পার
 পেয়সে
 কেয়সে কাহু
 আযান
 মলুয়া
 অরুণ বরুণ কিরণ মালা
 নাচঘর
 ছদ্মবেশী
 চোখের জলে
 রেশমি চুড়ি
 নোলক
 মৎস্য কুমারী
 পথে হলো দেখা
 সেই তুফান
 মায়ার সংসার
 ভানুমতি
 টাকার খেলা
 ভাওয়াল সন্ন্যাসী
 কাঁচ কাটা হীরা (১৯৭০)
 নাচের পুতুল (১৯৭১)
 তিতাস একটি নদীর নাম (১৯৭৩)
 সমাধান (১৯৭৩)
 রংবাজ (১৯৭৩)
 সূর্য গ্রহণ (১৯৭৬)
 সূর্যকন্যা (১৯৭৭)
 সখী তুমি কার (১৯৮০)
 দেবদাস (১৯৮২)
 চন্দ্রনাথ (১৯৮৪)
 প্রিন্সেস টিনা খান (১৯৮৫)
 মিস ললিতা (১৯৮৫)
 শুভদা (১৯৮৬)
 শ্যাম সাহেব (১৯৮৬)
 চার সতীনের ঘর (২০০৫)
 ঘানি (২০০৬)
 আয়না (২০০৬)
 এবাদত (২০০৯)
 থার্ড পারসন সিঙ্গুলার নাম্বার (২০০৯)
 অবুঝ বউ (২০১০)
 কারিগর (২০১২)
 একই বৃত্তে (২০১৩)
 নেকাব্বরের মহাপ্রয়াণ (২০১৪)
 গ্রাস (২০১৬)
 খাঁচা (২০১৭)

পুরস্কার ও সম্মাননা 
 জাতীয় চলচ্চিত্র পুরস্কার আজীবন সম্মাননা পুরস্কার - ২০১৬
 টেলিভিশন রিপোর্টার্স অ্যাসোসিয়েশন অব বাংলাদেশ (ট্রাব) পুরস্কার আজীবন সম্মাননা - ২০১৮

আরও দেখুন 
 রওশন জামিল

তথ্যসূত্র

বহিঃসংযোগ 
 
 

২০১৮-এ মৃত্যু
২০শ শতাব্দীর বাংলাদেশী অভিনেত্রী
২১শ শতাব্দীর বাংলাদেশী অভিনেত্রী
আজিমপুর গোরস্থানে সমাধিস্থ
বাঙালি মুসলিম
বাংলাদেশী চলচ্চিত্র অভিনেত্রী
বাংলাদেশী টেলিভিশন অভিনেত্রী
বাংলাদেশী মঞ্চ অভিনেত্রী
সাতক্ষীরা জেলার ব্যক্তি
বাংলাদেশ জাতীয় চলচ্চিত্র পুরস্কার আজীবন সম্মাননা বিজয়ী
১৯৩০-এর দশকে জন্ম
অলিম্পিকে ফিজি

ফিজির অলিম্পিক গেমসে অভিষেক হয় ১৯৫৬ গ্রীষ্মকালীন অলিম্পিকে। অভিষেকের পর ফিজি ১২টি গ্রীষ্মকালীন এবং ৩টি শীতকালীন অলিম্পিক গেমসে অংশগ্রহণ করেছে। তবে শীতকালীন অলিম্পিক গেমসে প্রথম অংশগ্রহণ করে ১৯৮৮ সালে। ফিজির ক্রীড়াবিদগণ সাধারণত অ্যাথলেটিকস, জুডো, শ্যুটিং, সাঁতার, ও ভারোত্তোলনে প্রতিদ্বন্দ্বিতা করে কিন্তু কোন পদক জিততে পারেনি।

পদক তালিকা

গ্রীষ্মকালীন গেমস অনুযায়ী পদক

শীতকালীন গেমস অনুযায়ী পদক

তথ্যসূত্র

বহিঃসংযোগ 
 
 

 
ফিজিতে ক্রীড়া
উথলী ইউনিয়ন, জীবননগর

উথলী ইউনিয়ন বাংলাদেশের খুলনা বিভাগের চুয়াডাঙ্গা জেলার জীবননগর উপজেলার অন্তর্গত একটি ইউনিয়ন। এটি একটি সীমান্তবর্তী ইউনিয়ন।

অবস্থান ও আয়তন 
উথলী ইউনিয়ন চুয়াডাঙ্গা জেলার জীবননগর উপজেলায় উপজেলা সদর হতে পাচঁ কিলোমিটার উত্তরে অবস্থিত। এর পশ্চিমে ভারত, পূর্বে আন্দুলবাড়ীয়া ইউনিয়ন, উত্তরে বেগমপুর ইউনিয়ন, দক্ষিণে জীবননগর পৌরসভা অবস্থিত। এর আয়তন ৫৬ বর্গকিলোমিটার।

প্রশাসনিক এলাকা 
উথলী ইউনিয়ন ১৫টি মৌজা নিয়ে গঠিত, যা ৯টি প্রশাসনিক ওয়ার্ডে বিভক্ত।

ইতিহাস 
১৯৫৯ সালে উথলী ইউনিয়ন বোর্ড ও মনোহরপুর ইউনিয়ন বোর্ড বিলুপ্ত করে উথলী ইউনিয়ন গঠন করা হয় এবং আবুল হোসেন টিকে প্রথম চেয়ারম্যান হিসাবে মনোনীত হন। ১৯৬৪ সালে ইউনিয়ন পরিষদ ভবন মনোহরপুরে স্থাপিত হয়। ২০১৬ সালে উথলী ইউনিয়নকে বিভক্ত করে উথলী ও মনোহরপুর নামে দুটি ইউনিয়ন গঠনের সিদ্ধান্ত হয় কিন্তু শেষ পর্যন্ত তা সম্পন্ন হয়নি।

নামকরণ 
উথলীর নামকরণ করা হয় ব্রিটিশ শাষনামলে। ধারণা করা হয় রাজনৈতিক সুবিধার্থে ১৮৮৬ ইংরেজি সালে রাঙ্গিয়ারপোতা গ্রামের আমোদ আলী মন্ডল রাঙ্গিয়ারপোতার পূর্ব এলাকাকে বিভক্ত করে উথলী নামকরণ করেন।

শিক্ষা 
উথলী ইউনিয়নের শিক্ষার হার ৩৯.৮০%। ইউনিয়নে একটি মহাবিদ্যালয়, দুইটি মাধ্যমিক বিদ্যালয়, ৯ টি সরকারী প্রাথমিক বিদ্যালয়, ১টি মাদ্রাসা ও কয়েকটি কিন্ডার গার্ডেন রয়েছে। এখানকার উল্লেখযোগ্য শিক্ষা প্রতিষ্ঠানের মধ্য রয়েছেঃ
 উথলী মাধ্যমিক বিদ্যালয়
 উথলী মাধ্যমিক বালিকা বিদ্যালয়
 উথলী মহাবিদ্যালয়

অর্থনীতি 
এ ইউনিয়নের অর্থনীতি মূলত কৃষি নির্ভর। এখানে ধান, পাট সহ বিভিন্ন ফসল উৎপাদিত হয়।

উল্লেখযোগ্য ব্যক্তিত্ব 
 হারুনুর রশীদ (বীর প্রতীক) - বীর প্রতীক খেতাবপ্রাপ্ত মুক্তিযোদ্ধা।

তথ্যসূত্র 

জীবননগর উপজেলার ইউনিয়ন
খুলনা বিভাগের ইউনিয়ন
চুয়াডাঙ্গা জেলার ইউনিয়ন
চিত্তরঞ্জন দেব

চিত্তরঞ্জন দেব (২৮ মার্চ ১৯২৪ - ১৩ জুন ২০১০) রবীন্দ্রনাথ ঠাকুরের উপর গবেষক ছিলেন। তিনি একজন কবি, প্রাবন্ধিক ছিলেন। তিনি শান্তিনিকেতনে থাকতেন। তাকে 'রবীন্দ্র সংস্কৃতি পরিষদ', তার জীবনব্যাপী কাজ ও সাহিত্য ক্ষেত্রের অবদানসমূহের জন্য 'রবীন্দ্র তত্ত্বাচার্য' উপাধি দেয়।

প্রাথমিক জীবন
চিত্তরঞ্জন দেব ১৯২৪ সালের ২৮ মার্চ   বর্তমান সিলেট জেলার চাটিয়াইন গ্রামে  জন্মগ্রহণ করেন। তিনি প্রথমে স্থানীয় স্কুলে ভর্তি হন এবং কলকাতা বিশ্ববিদ্যালয়ের অধীনে মেট্রিকুলেশন পরীক্ষা দিয়ে দ্বিতীয় হন। ১৭ বছর বয়সে উচ্চতর শিক্ষা অর্জনের জন্য তিনি শান্তিনিকেতনে যান এবং রবীন্দ্রভারতী বিশ্ববিদ্যালয়ে পড়াশোনা করেন।

কর্ম জীবন

সাহিত্যসাধনা
চিত্তরঞ্জন দেব  কবিগুরু রবীন্দ্রনাথের  দ্বারা ব্হুলাংশে প্রভাবিত হয়েছিলেন। তিনি রবীন্দ্র পরিষদে যোগ দিয়ে  রথীন্দ্রনাথ ঠাকুরের অধীনে দীর্ঘদিন কাজ করেছেন।
মাত্র ১৫ বছর বয়সে তার প্রথম কাব্যগ্রন্থ "মনসাঞ্জলি" প্রকাশিত হয়।

চিত্তরঞ্জন দেবের বয়স যখন ১৭, তখন তিনি শান্তিনিকেতনে আসেন।  শান্তিনিকেতনে রবীন্দ্র পরিষদের Archival Section-এ ১৯৪৩ সালে তিনি যোগদান করেন। 

চিত্তরঞ্জন দেব দীর্ঘ প্রায় ৪৫ বছর দেশ পত্রিকায় বিভিন্ন বিষয়ের উপর বহু গবেষণা প্রবন্ধ লিখেছেন। তিনি "মমতার হৃদয়স্পর্শী গল্প " লিখে জাতীয় পুরস্কারে ভূষিত হন এবং এটি বিশ্বের একুশটি ভাষায় অনূদিত হয়।
রবীন্দ্রনাথ ঠাকুরের লিখিত সমস্ত রচনাসূচি একত্রিত করে তিনি "রবীন্দ্র রচনাকোষ" প্রণয়ন করেন।

লোকসংগীত গায়ক
চিত্তরঞ্জন দেব শান্তিনিকেতনের একজন প্রসিদ্ধ লোকসঙ্গীত শিল্পী ও ছিলেন।  তিনি কিছু অজ্ঞাত শিল্পীদের লেখা গান পরিবেশনের পাশাপাশি নিজের লেখা গানগুলোও গাইতেন। তাঁর গানসমূহ রেকর্ড করা হয়েছিল এবং শান্তিনিকেতন পডকাস্টের ওয়েবসাইটে ৩৬ থেকে ৯৩ এপিসোডে তাঁর রেকর্ডকৃত গানসমূহ প্রকাশিত হয়।

ব্যক্তিগত জীবন
কবি চিত্তরঞ্জন দেবের স্ত্রী ছিলেন প্রয়াত রমা দেব। তাঁর বড় ছেলে ডক্টর চিরজ্যোতি দেব আমেরিকার ফ্লোরিডায় অবস্থিত Orlando Health এর জ্যেষ্ঠ গবেষক বিজ্ঞানী । তাঁর ছোট ছেলে ডক্টর নীলাঞ্জন দেব একজন উদ্ভাবক এবং কলকাতা বিশ্ববিদ্যালয়র পূর্ণ অধ্যাপক হিসেবে কর্মরত রয়েছেন।

রচিত গ্রন্থ 
 মনসাঞ্জলি
 মমতার হৃদয়স্পর্শী গল্প 
 প্রসঙ্গ রবীন্দ্রনাথ 
 শান্তিনিকেতন 
 বাংলার পল্লীগীতি 
 রবীন্দ্র রচনাকোষ
 তারাপীঠের একতারা
 পল্লীগীতি ও পূর্ববঙ্গ 
 বাংলার লোকগীত-কথা
 শ্রীনিকেতন 
 শান্তিনিকেতন পরিক্রমা

সম্মাননা 
চিত্তরঞ্জন দেবের জীবনব্যপি কাজ ও সাহিত্য সাধনায় অসামান্য অবদানের স্বীকৃতিস্বরূপ রবীন্দ্র সংস্কৃতি পরিষদ তাঁকে "রবীন্দ্র তত্ত্বাচার্য" উপাধিতে ভূষিত করে।

মৃত্যু 
চিত্তরঞ্জন দেব ২০১০ সালের ১৩ জুন ৮৬ বছর বয়সে কলকাতায় মৃত্যুবরণ করেন।

আরো দেখুন
 কাজী নজরুল ইসলাম‎
 জীবনানন্দ দাশ‎
 মাইকেল মধুসূদন দত্ত‎
 সুনীল গঙ্গোপাধ্যায়‎
 হুমায়ুন আজাদ‎

তথ্যসূত্র

বহিঃসংযোগ
Santiniketan Ashram Sammilani International}

১৯২৪-এ জন্ম
২০১০-এ মৃত্যু
সিলেট জেলার ব্যক্তি
বাঙালি কবি
বাংলা ভাষার লেখক
বাঙালি ঔপন্যাসিক
বিশ্বভারতী বিশ্ববিদ্যালয়ের প্রাক্তন শিক্ষার্থী